Ruftacek ke Spitak (1988)

Ruftacek ke Spitak ke 1988 tir ruftacekap ton feka vas 6.8 tazeyes va Spitak gola valente Xayastana ba 07/12/1988.

Bad leon anyustoy verast, yalta abrotcafa vas 20 km- fenkuweyer. Toloya ralcewesa elega kevdadon ve skodayad. Wicolk va mante vas 1.6 m- artniyir.

Sedme uldinera, 25000 ik 30000 korik xonukeyed, i lotan leve swela ke xe meenvayane ta acagira va man ruftacek. Giwasik va 80 divswelanik anton rogiwayad. Winugon bakanikafa ota tiyir vas 15524 isen braviskik tiyid vas 530 000.

Spitak widava is Gyumri ( banugale yoltkirafi gu Leninakan remi sovietugal ) is Vanadzor ( Kirovakan ) granon zo vanolayad, ton jontik xonukesik is apkasa keska icde xeeem is loare dre. Yon golafa widama sume nelkafa widava dere astirbon tikiyid.   

 Ewava 

 Vuestexa 

Ruftacek ke Spitak (1988)
Ruftacek ke Spitak (1988)
Ruftacek ke Spitak (1988)